Ceza de San Roco Ła ceza de San Roco a Celat de Valada ła ze sta edifegà a partir del 11 de setembre 1564 da un grupo de fameje del logo cofà voto contro ła peste. In chei ani ła epidemia diłagava e inte el soło vilajo de Celat łe vìtime łe ze stà 30. El ténpio el ze dedicà anca a San Sebastian. Afrescada da Lorenzo Pauliti el 6 de otobre 1565, prezenta ai muri, intrà someje de santi, łe siene de ła Crozefision e de ła Natività. Ła volta a crozera ła ze invese adornà co bełe figure dei cuatro evanzełisti co i so sìnbołi. De ła vècia strutura ghe resta el coro e altri elementi. Inte el 1685 ghe ze sta lavori de anpliamento che i ga determinà inte el 1688 el aparensa atual. El interno ga anca tole alteresche de valor. Inte i ani otanta pultropo sta ceza ga subio un furto. I ani novanta del XX secolo ga visto un discuso restauro.